Ivieolus

Ivieolus er en slekt av biller som hører til gruppen skarabider (Scarabaeoidea).

 Utseende 
Små (ca. 4 millimeter), blanke, gulrøde skarabider, dekkvingene er brunlige. Kroppsformen er mye slankere enn hos andre Ceratocanthinae, og beina ganske lange og tynne. Hodet er forholdsvis lite, forkanten med to tenner, fasettøynene noe større enn hos de fleste beslektede grupper. Pronotum er omtrent så langt som bredt, trapesformet, i midten bak med en dyp, V-formet innskjæring slik at formen nærmest blir som en avkuttet pilespiss. Den bakerste, lavere delen av pronotum er mye smalere enn resten. Dekkvingene er avlange og svært blanke, med fine punktstriper.

 Levevis 
Biologien er ukjent, men artene er kanskje knyttet til termitter. Den kan fly og har blitt fanget i til dels betydelig antall kollisjonsfeller og lysfeller.

 Utbredelse 
Artene lever i det nordlige Sør-Amerika.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hybosoridae – ca. 330 arter fordelt på 40 slekter
 Underfamilien Ceratocanthinae – noen ganger regnet som en egen familie
 Gruppen Ivieolini Howden & Gill, 2000 (bør kanskje plasseres i Scarabatermitini)
 Slekten Ivieolus Howden & Gill, 2000
 Ivieolus brooksi Howden & Gill, 2000
 Ivieolus inflaticollis Howden & Gill, 2001
 Ivieolus pseudoscutellatus (Howden & Gill, 1988)

 Referanser 

 A. Ballerio og V. Grebennikov (2016) Rolling into a ball: phylogeny of the Ceratocanthinae (Coleoptera: Hybosoridae) inferred from adult morphology and origin of a unique body enrollment coaptation in terrestrial arthropods. Arthropod Systematics and Phylogeny 74(74(1)):23-52 

 Eksterne lenker 

 Generic Guide to New World Scarab Beetles – Hybosoridae
 Sjekkliste over artene
 Bilde av arten 

Kategori:Hybosoridae
Kategori:Biller formelt beskrevet i 2000
Kategori:Dyr formelt beskrevet av Henry Fuller Howden
Kategori:Dyr formelt beskrevet av Bruce Douglas Gill